21 Jehofa o re tlhometse sekao se se molemo mo go diriseng maatla a gagwe sentle. Re batla go mo etsa ka bojotlhe ka mo rona batho ba re sa itekanelang re ka kgonang ka teng. Re ka dirisa maatla a rona sentle ka go tshwara ba re nang le taolo e e rileng mo go bone ka seriti. Mo godimo ga moo, re batla go dira ka moya otlhe mo tirong ya go rera e e namolang matshelo e Jehofa a re abetseng yone. (Baroma 10:13, 14) Se lebale, Jehofa o a itumela fa o dira sotlhe se wena—moya wa gago—o ka se kgonang. A pelo ya gago ga e go tlhotlheletse go batla go dira ka bojotlhe jo o ka bo kgonang mo tirong ya Modimo yo o ntseng jalo yo o akanyetsang le yo o lorato? Ga go na tsela epe e e botoka kana e e botlhokwa ya go dirisa maatla go feta eno.